CELEX: C2007/315/63
Language: sl
Date: 2007-12-22 00:00:00
Title: Zadeva T-234/04: Sodba Sodišča prve stopnje z dne 8. novembra 2007 – Nizozemska proti Komisiji ( Ničnostna tožba – Odločba 2004/01/ES – Nevarne snovi – Potreba po dovoljenju Komisije za ohranitev nacionalnih določb, o katerih je bilo poslano uradno obvestilo – Stališče Komisije o obsegu uskladitve – Izpodbojni akt – Nedopustnost )

22.12.2007   
            
            
               SL
            
            
               Uradni list Evropske unije
            
            
               C 315/34
            
         Sodba Sodišča prve stopnje z dne 8. novembra 2007 – Nizozemska proti Komisiji
   (Zadeva T-234/04) (1)
   
   („Ničnostna tožba - Odločba 2004/01/ES - Nevarne snovi - Potreba po dovoljenju Komisije za ohranitev nacionalnih določb, o katerih je bilo poslano uradno obvestilo - Stališče Komisije o obsegu uskladitve - Izpodbojni akt - Nedopustnost“)
   (2007/C 315/63)
   Jezik postopka: nizozemščina
   Stranke
   
      Tožeča stranka: Kraljevina Nizozemska (zastopniki: H. Sevenster, J. van Bakel in M. de Grave, zastopniki)
   
      Tožena stranka: Komisija Evropskih skupnosti (zastopnika: F. Simonetti in M. van Beek, zastopnika)
   
      Intervenientka v podporo tožeče stranke: Kraljevina Danska (Zastopnik: J. Molde, zastopnik)
   Predmet
   Predlog za razglasitev ničnosti odločbe Komisije 2004/1/ES z dne 16. decembra 2003 o nacionalnih določbah glede uporabe kloriranih parafinov s kratkimi verigami, o katerih je Kraljevina Nizozemska na podlagi člena 95(4) [ES] poslala uradno obvestilo (UL 2004, L 1, str. 20), v delu, v katerem Komisija s to odločbo meni, da je njena odobritev na podlagi člena 95(6) ES potrebna za ohranitev nizozemske ureditve glede uporab kloriranih parafinov s kratkimi verigami, ki niso navedene v Direktivi 2002/45/ES Evropskega parlamenta in Sveta z dne 25. junija 2002 o dvajseti spremembi Direktive Sveta 76/769/EGS o omejitvah pri trženju in uporabi nekaterih nevarnih snovi in pripravkov (klorirani parafini s kratkimi verigami) (UL L 177, str. 21).
   Izrek
   
               1)
            
            
               Tožba se zavrže kot nedopustna.
            
         
               2)
            
            
               Kraljevina Nizozemska nosi svoje stroške ter stroške, ki jih je priglasila Komisija.
            
         
               3)
            
            
               Kraljevina Danska nosi svoje stroške.
            
         
      (1)  UL C 94, 17.4.2004 (prej zadeva C-103/04).